Tolong jelaskan mengenai J. J. Abrams dalam bahasa melayu

Jeffrey Jacob Abrams (; lahir 27 Jun 1966) ialah seorang pengarah filem, penerbit, penulis skrip, pelakon, dan komposer Amerika Syarikat. Beliau terkenal dengan hasil kerja dalam genre aksi, drama, dan cereka sains. Abrams menulis atau menerbitkan filem cereka seperti Regarding Henry (1991), Forever Young (1992), Armageddon (1998),  Cloverfield (2008), dan Star Wars: The Force Awakens (2015).

Beliau juga mencipta dan mencipta bersama beberapa siri drama TV, termasuk Felicity (pencipta bersama, 1998–2003), Alias (pencipta, 2001–2006), Lost (pencipta bersama, 2004–2010), dan Fringe (pencipta bersama, 2008–2013). Abrams memenangi dua Anugerah Emmy untuk Lost—Pengarahan Cemerlang untuk sebuah Siri Drama dan Siri Drama Cemerlang.

Hasil kerja arahannya termasuk Mission: Impossible III (2006), Star Trek (2009) dan kesinambungannya Star Trek Into Darkness (2013), dan Super 8 (2011). Beliau juga mengarah dan menulis bersama Star Wars: The Force Awakens (2015), filem pertama dalam kesinambungan trilogi Star Wars  dan filem kutipan tertinggi beliau, serta filem ketiga kutipan paling tinggi sepanjang masa. Beliau akan kembali ke Star Wars dengan menulis bersama dan mengarahkan Episode IX.

Kerjasama bersama Abrams termasuk penerbit Bryan Burk, pelakon Greg Grunberg dan Simon Pegg, penulis Alex Kurtzman dan Roberto Orci, komposer Michael Giacchino, ahli sinematografi Daniel Mindel dan Larry Fong, dan editor Maryann Brandon dan Mary Jo Markey.